SL Uradni list Evropske unije C 247/144

OBRAZLOŽITEV

Spremni dokument k priporočilom Sveta državam članicam v okviru evropskega semestra 2014

2014/C 247/28

V členu 2ab(2) Uredbe Sveta (ES) št. 1466/97 (1), ki je del oddelka „Ekonomski dialog“, je navedeno, da se „od Sveta […] praviloma pričakuje, da sledi priporočilom in predlogom Komisije ali da svoje stališče javno obrazloži“.

Svet na podlagi tega pravila „upoštevaj ali pojasni“ v pričujočem dopisu pojasnjuje dogovorjene spremembe, ki so bile vnesene v priporočila Komisije za priporočila za posamezne države članice v okviru evropskega semestra za leto 2014 in s katerimi se Komisija ne strinja.

Svet je obenem ob polni podpori Komisije privolil v več dodatkov in faktografskih ali tehničnih sprememb v priporočilih (2).

BELGIJA

PRIPOROČILO ZA POSAMEZNO DRŽAVO ŠT. 3

Predlog Komisije:

Omeji prihodnjo rast javnih izdatkov za staranje, zlasti za pokojnine in dolgotrajno oskrbo, pospeši prizadevanja za odpravo vrzeli med dejansko in zakonsko določeno upokojitveno starostjo, preuči zmanjšanje možnosti za predčasno upokojitev, spodbuja aktivno staranje, uskladi zakonsko določeno upokojitveno starost in zahtevano trajanje delovne dobe s spremembami v pričakovani življenjski dobi ter izboljša stroškovno učinkovitost javne porabe za dolgotrajno oskrbo.

Dogovorjeno besedilo:

Omeji prihodnjo rast javnih izdatkov za staranje, zlasti za pokojnine in dolgotrajno oskrbo, pospeši prizadevanja za odpravo vrzeli med dejansko in zakonsko določeno upokojitveno starostjo, preuči zmanjšanje možnosti za predčasno upokojitev, spodbuja aktivno staranje, uskladi zakonsko določeno upokojitveno starost in zahtevano trajanje delovne dobe s spremembami v pričakovani življenjski dobi ter izboljša stroškovno učinkovitost javne porabe za dolgotrajno oskrbo.

Obrazložitev:

Dogovorjeno je bilo, da je za Belgijo zaradi vrzeli med dejansko in zakonsko določeno upokojitveno starostjo še vedno glavni izziv zvišanje dejanske upokojitvene starosti. S pomembno reformo, ki pravkar poteka, se dviguje najnižja starost in podaljšuje trajanje delovne dobe, ki sta potrebni za zgodnjo upokojitev; s s kratkoročnim dvigom zakonsko določene upokojitvene starosti bi se ta vrzel povečala, zaradi česar bi bila reforma neuspešna.

BOLGARIJA

V priporočila ni bilo vnesenih nobenih sprememb, s katerimi se Komisija ne bi strinjala.

ČEŠKA

V priporočila ni bilo vnesenih nobenih sprememb, s katerimi se Komisija ne bi strinjala.

DANSKA

V priporočila ni bilo vnesenih nobenih sprememb.

NEMČIJA

V priporočila ni bilo vnesenih nobenih sprememb, s katerimi se Komisija ne bi strinjala.

ESTONIJA

V priporočila ni bilo vnesenih nobenih sprememb, s katerimi se Komisija ne bi strinjala.

IRSKA

V priporočila ni bilo vnesenih nobenih sprememb, s katerimi se Komisija ne bi strinjala.

ŠPANIJA

PRIPOROČILO ZA POSAMEZNO DRŽAVO ŠT. 5

Predlog Komisije:

Izvaja Nacionalni akcijski načrt socialnega vključevanja za obdobje 2013–2016 in oceni njegovo učinkovitost ter v oceno zajame vse v njem zastavljene cilje. Utrdi upravno zmogljivost in usklajevanje med zavodi za zaposlovanje ter socialnimi službami, da zagotovi integrirane mehanizme za podporo ogroženim ter racionalizira postopke za podporo prehodu med shemami minimalnega zajamčenega dohodka in trgom dela. Izboljša uporabo shem za družinsko podporo in kakovost storitev, namenjenih gospodinjstvom z nizkimi dohodki z vzdrževanimi otroki, da zagotovi progresivnost in učinkovitost socialnih transferjev.

Dogovorjeno besedilo:

Izvaja Nacionalni akcijski načrt socialnega vključevanja za obdobje 2013–2016 in oceni njegovo učinkovitost ter v oceno zajame vse v njem zastavljene cilje. Utrdi upravno zmogljivost in usklajevanje med zavodi za zaposlovanje ter socialnimi službami, da zagotovi integrirane mehanizme za podporo ogroženim ter racionalizira postopke in spodbudi službe javne uprave, pristojne za sheme minimalnega zajamčenega dohodka, naj z racionalizacijo postopkov podprejo prehod med shemami minimalnega zajamčenega dohodka in trgom dela. Izboljša uporabo shem za družinsko podporo in kakovost storitev, namenjenih gospodinjstvom z nizkimi dohodki z vzdrževanimi otroki, da zagotovi progresivnost in učinkovitost socialnih transferjev.

Obrazložitev:

V tem besedilu je bolje upoštevana razdelitev pristojnosti javne uprave na področju socialnih storitev in pristojnosti na področju minimalnega zajamčenega dohodka, kjer država na tehnični in politični ravni sodeluje z regijami, to pa lahko omogoči izboljšanje postopkov.

FRANCIJA

V priporočila ni bilo vnesenih nobenih sprememb, s katerimi se Komisija ne bi strinjala.

HRVAŠKA

V priporočila ni bilo vnesenih nobenih sprememb, s katerimi se Komisija ne bi strinjala.

ITALIJA

V priporočila ni bilo vnesenih nobenih sprememb, s katerimi se Komisija ne bi strinjala.

LATVIJA

V priporočila ni bilo vnesenih nobenih sprememb.

LITVA

PRIPOROČILO ZA POSAMEZNO DRŽAVO ŠT. 3

Predlog Komisije:

Ukrepe aktivne politike zaposlovanja bolj ciljno usmeri na nizkokvalificirane delavce in dolgoročno brezposelne. Izboljša kritje in ustreznost nadomestil za brezposelnost ter jih poveže z aktivacijo. Odpravi trajne neskladnosti med ponudbo znanj in spretnosti ter povpraševanjem po njih z izboljšanjem ustreznosti sistema izobraževanja glede na potrebe trga dela ter spodbuja vseživljenjsko učenje. Za povečanje zaposljivosti mladih prednostno obravnava ponudbo kakovostnih vajeništev ter okrepi partnerstvo z zasebnim sektorjem. Ob posvetovanju s socialnimi partnerji pregleda ustreznost delovne zakonodaje, zlasti v zvezi z okvirom za delovne pogodbe in ureditve delovnega časa.

Dogovorjeno besedilo:

Ukrepe aktivne politike zaposlovanja bolj ciljno usmeri na nizkokvalificirane delavce in dolgoročno brezposelne. Izboljša kritje in ustreznost nadomestil za brezposelnost ter jih poveže z aktivacijo. Odpravi trajne neskladnosti med ponudbo znanj in spretnosti ter povpraševanjem po njih z izboljšanjem ustreznosti sistema izobraževanja glede na potrebe trga dela, med drugim na podlagi sistemov za napovedovanje prihodnjih potreb po znanju in spretnostih, ter spodbuja vseživljenjsko učenje. Za povečanje zaposljivosti mladih prednostno obravnava ponudbo kakovostnih vajeništev in drugih oblik učenja ob delu ter okrepi partnerstvo z zasebnim sektorjem. Ob posvetovanju s socialnimi partnerji pregleda ustreznost delovne zakonodaje, zlasti v zvezi z okvirom za delovne pogodbe in ureditve delovnega časa.

Obrazložitev:

Odbor za zaposlovanje je v zaključkih večstranskega nadzora navedel, da so reforme usposabljanja ob delu v Litvi zelo pomembne in da je treba pripraviti načrte za izboljšanje učinkovitosti poklicnega izobraževanja in usposabljanja.

LUKSEMBURG

PRIPOROČILO ZA POSAMEZNO DRŽAVO ŠT. 2

Predlog Komisije:

Za zagotovitev fiskalne vzdržnosti in omejitve odhodkov, povezanih s staranjem prebivalstva, s povečanjem stroškovne učinkovitosti dolgoročne nege, nadaljuje pokojninsko reformo, da bi se zvišala dejanska upokojitvena starost, in sicer tudi z omejevanjem predčasnega upokojevanja in povezavo med zakonsko določeno upokojitveno starostjo in pričakovano življenjsko dobo. Okrepi prizadevanja za povečanje stopnje udeležbe starejših, med drugim z izboljšanjem njihove zaposljivosti prek vseživljenjskega učenja.

Dogovorjeno besedilo:

Za zagotovitev fiskalne vzdržnosti in omejitve odhodkov, povezanih s staranjem prebivalstva, s povečanjem stroškovne učinkovitosti dolgoročne nege, nadaljuje pokojninsko reformo, da bi se zvišala dejanska upokojitvena starost, in sicer tudi z omejevanjem predčasnega upokojevanja in povezavo med zakonsko določeno upokojitveno starostjo ter prilagoditvijo upokojitvene starosti ali pokojninskih prejemkov spremembam pričakovane življenjske dobe. Okrepi prizadevanja za povečanje stopnje udeležbe starejših, med drugim z izboljšanjem njihove zaposljivosti prek vseživljenjskega učenja.

Obrazložitev:

Dogovor o tej spremembi je bil dosežen, ker je zakonsko določena upokojitvena starost 65 let, dejanska upokojitvena starost pa manj kot 60 let in je torej nujno najprej zapolniti vrzel med njima.

PRIPOROČILO ZA POSAMEZNO DRŽAVO ŠT. 4

Predlog Komisije:

Nadaljuje prizadevanja za zmanjšanje brezposelnosti mladih nizkokvalificiranih iskalcev zaposlitve s priseljenskimi koreninami, in sicer z usklajeno strategijo, vključno z dodatnim izboljšanjem načrtovanja in spremljanja aktivnih politik zaposlovanja, odpravljanjem neskladnosti med ponudbo znanj in spretnosti ter povpraševanjem po njih ter zmanjšanjem negativnih finančnih spodbud za delo. V ta namen pospeši izvajanje reforme splošnega in poklicnega izobraževanja ter usposabljanja, da bi bolje uskladili znanja in spretnosti mladih s povpraševanjem na trgu dela.

Dogovorjeno besedilo:

Nadaljuje prizadevanja za zmanjšanje brezposelnosti mladih nizkokvalificiranih iskalcev zaposlitve, tudi tistih s priseljenskimi koreninami, in sicer z usklajeno strategijo, vključno z dodatnim izboljšanjem načrtovanja in spremljanja aktivnih politik zaposlovanja, odpravljanjem neskladnosti med ponudbo znanj in spretnosti ter povpraševanjem po njih ter zmanjšanjem negativnih finančnih spodbud za delo. V ta namen pospeši izvajanje reforme splošnega in poklicnega izobraževanja ter usposabljanja, da bi bolje uskladili znanja in spretnosti mladih s povpraševanjem na trgu dela.

Obrazložitev:

Prikaz uspešnosti zaposlovanja kaže, da je zaposlovanje mladih izziv za LU. EMCO je v večstranskem nadzoru pozdravil vzpostavitev jamstva za mlade in dejstvo, da se posameznikom s priseljenskimi koreninami namenja vse več pozornosti.

MADŽARSKA

V priporočila ni bilo vnesenih nobenih sprememb, s katerimi se Komisija ne bi strinjala.

MALTA

PRIPOROČILO ZA POSAMEZNO DRŽAVO ŠT. 2

Predlog Komisije:

Pospeši tekočo pokojninsko reformo, zlasti z bistveno hitrejšo uvedbo načrtovanega povečanja zakonsko določene upokojitvene starosti, tako da se jo poveže s spremembami pričakovane življenjske dobe. Zagotovi, da celostna reforma sistema javnega zdravstva zagotovi stroškovno učinkovito in vzdržno uporabo razpoložljivih virov, kot so krepitev osnovnega zdravstva varstva.

Dogovorjeno besedilo:

Zagotovi dolgoročno vzdržnost javnih financ, nadaljuje Pospešitekočo pokojninsko reformo, denimo s zlasti z bistveno hitrejšo uvedbo načrtovanega že sprejetega povečanja zakonsko določene upokojitvene starosti, tako da se jo poveže s spremembami pričakovane življenjske dobe. Zagotovi, da celostna reforma sistema javnega zdravstva zagotovi stroškovno učinkovito in vzdržno uporabo razpoložljivih virov, kot so krepitev osnovnega zdravstva varstva.

Obrazložitev:

Pokojninska reforma na Malti že poteka. Malta poudarja, da bo Delovna skupina za pokojnine svoje ugotovitve predstavila oktobra 2014 in oblikovala celovito strategijo za zagotovitev ustreznosti in vzdržnosti pokojnin na Malti. Čeprav Malta soglaša, da je treba zagotoviti dolgoročno vzdržnost, bodo za njeno uresničitev potrebni širše zastavljeni ukrepi, saj bi predpisani ukrepi lahko imeli negativni učinek, ker bodo nadaljevanje pokojninske reforme prej zavrli, namesto da bi jo spodbudili. Predlagana sprememba je skladna z besedilom iz priporočila za posamezno državo za leto 2013, v katerem je določen diskrecijski ukrep, v nasprotju s preveč predpisujočim besedilom iz priporočila za posamezno državo za leto 2014.

NIZOZEMSKA

PRIPOROČILO ZA POSAMEZNO DRŽAVO ŠT. 2

Predlog Komisije:

Okrepi prizadevanja za reformo trga nepremičnin s pospešitvijo zmanjšanja davčne olajšave za hipotekarne obresti, tako da uvede bolj tržno naravnan mehanizem za določanje višine najemnin na trgu najemnih stanovanj in z dodatnim vezanjem višine najemnin za socialna stanovanja na višino dohodkov gospodinjstev. Spremlja učinke reform v zvezi s socialnimi stanovanji v smislu dostopnosti in cenovne dostopnosti teh stanovanj za gospodinjstva z nizkimi dohodki. Si še naprej prizadeva, da se politike v zvezi s socialnimi stanovanji preoblikujejo z namenom, da se podpora zagotovi gospodinjstvom, ki jo najbolj potrebujejo.

Dogovorjeno besedilo:

Okrepi prizadevanja za reformo trga nepremičnin, ko bodo to dovoljevale gospodarske razmere, in sicer s pospešitvijo zmanjšanja davčne olajšave za hipotekarne obresti, tako da uvede bolj tržno naravnan mehanizem za določanje višine najemnin na trgu najemnih stanovanj in z dodatnim vezanjem višine najemnin za socialna stanovanja na višino dohodkov gospodinjstev. Spremlja učinke reform v zvezi s socialnimi stanovanji v smislu dostopnosti in cenovne dostopnosti teh stanovanj za gospodinjstva z nizkimi dohodki. Si še naprej prizadeva, da se politike v zvezi s socialnimi stanovanji preoblikujejo z namenom, da se podpora zagotovi gospodinjstvom, ki jo najbolj potrebujejo.

Obrazložitev:

Ugotovljeno je bilo, da je hitra izvedba reforme davčne olajšave za hipotekarne obresti v trenutnih gospodarskih razmerah tvegana, saj ima več kot milijon gospodinjstev negativni lastni kapital (višje hipotekarno posojilo od vrednosti hiše). Sklicevanje na gospodarske razmere, v katerih bodo te reforme izpeljane, je bilo zato v tem priporočilu ocenjeno kot posebej pomembno.

AVSTRIJA

PRIPOROČILO ZA POSAMEZNO DRŽAVO ŠT. 2

Predlog Komisije:

Izboljša dolgoročno vzdržnost pokojninskega sistema, zlasti z uvedbo usklajene zakonsko predpisane upokojitvene starosti za ženske in moške in z navezavo zakonsko predpisane upokojitvene starosti na pričakovano življenjsko dobo. Spremlja izvajanje nedavno sprejetih reform, ki omejujejo dostop do predčasnega upokojevanja. Nadalje izboljša stroškovno učinkovitost in vzdržnost zdravstvenega varstva ter storitev dolgotrajne oskrbe.

Dogovorjeno besedilo:

Izboljša dolgoročno vzdržnost pokojninskega sistema, zlasti z uvedbo usklajene zakonsko predpisane upokojitvene starosti za ženske in moške, zvišanjem dejanske upokojitvene starosti in prilagoditvijo z navezavo zakonsko predpisane upokojitvene starosti spremembam na pričakovane življenjske dobe. Spremlja izvajanje nedavno sprejetih reform, ki omejujejo dostop do predčasnega upokojevanja. Nadalje izboljša stroškovno učinkovitost in vzdržnost zdravstvenega varstva ter storitev dolgotrajne oskrbe.

Obrazložitev:

Besedilo priporočila je podobno besedilu za druge države članice. Ugotovljeno je bilo, da obstajajo različni načini za zvišanje dejanske upokojitvene starosti ter s tem obvladovanje izzivov za pokojninski sistem in vzdržnost javnih financ. Prvotno besedilo Komisije, ki se osredotoča le na povišanje (zakonsko določene) upokojitvene starosti, je bilo preveč predpisujoče in preozko opredeljeno. Novo besedilo se sklicuje na besedilo, ki ga je pred tem sprejel Svet, nazadnje v poročilu o vzdržnosti za leto 2012 z dne 12. februarja 2013.

POLJSKA

V priporočila ni bilo vnesenih nobenih sprememb, s katerimi se Komisija ne bi strinjala.

PORTUGALSKA

PRIPOROČILO ZA POSAMEZNO DRŽAVO ŠT. 3

Predlog Komisije:

Obravnava visoko stopnjo brezposelnosti mladih, zlasti z učinkovitim napovedovanjem potreb po znanjih in spretnostih ter doseganjem mladih, ki niso prijavljeni na zavodu za zaposlovanje, v skladu s cilji jamstva za mlade. Zviša zgornjo mejo za upravičenost v okviru sheme minimalnega dohodka. Zagotovi ustrezno kritje socialne pomoči, hkrati pa zagotovi tudi učinkovito aktiviranje prejemnikov nadomestil.

Dogovorjeno besedilo:

Obravnava visoko stopnjo brezposelnosti mladih, zlasti z učinkovitim napovedovanjem potreb po znanjih in spretnostih ter doseganjem mladih, ki niso prijavljeni na zavodu za zaposlovanje, v skladu s cilji jamstva za mlade. Zviša zgornjo mejo za upravičenost v okviru sheme minimalnega dohodka. Zagotovi ustrezno kritje socialne pomoči, tudi v okviru sheme minimalnega dohodka, hkrati pa zagotovi tudi učinkovito aktiviranje prejemnikov nadomestil.

Obrazložitev:

To področje je v pristojnosti države članice in kompromisno besedilo dopolnjuje besedilo o ustreznem kritju socialne pomoči.

ROMUNIJA

V priporočila ni bilo vnesenih nobenih sprememb, s katerimi se Komisija ne bi strinjala.

SLOVENIJA

PRIPOROČILO ZA POSAMEZNO DRŽAVO ŠT. 2

Predlog Komisije:

Se na podlagi javnih posvetovanj dogovori o ukrepih za zagotavljanje vzdržnosti pokojninskega sistema po letu 2020, ki bodo zajemali prilagoditev ključnih parametrov, kot sta povezava zakonsko določene upokojitvene starosti s pričakovano življenjsko dobo in spodbujanje zasebnih prispevkov v drugi steber pokojninskega sistema. Omeji s staranjem prebivalstva povezane izdatke za dolgotrajno oskrbo z usmeritvijo nadomestil na najbolj pomoči potrebne in preusmeritvijo z institucionalne oskrbe na oskrbo na domu.

Dogovorjeno besedilo:

Se na podlagi javnih posvetovanj dogovori o ukrepih za zagotavljanje vzdržnosti pokojninskega sistema in ustreznosti pokojnin po letu 2020, ki bodo zajemali prilagoditev ključnih parametrov, kot sta povezava zakonsko določene upokojitvene starosti s pričakovano življenjsko dobo in spodbujanje zasebnih prispevkov v drugi steber pokojninskega sistema. Omeji s staranjem prebivalstva povezane izdatke za dolgotrajno oskrbo z usmeritvijo nadomestil na najbolj pomoči potrebne in preusmeritvijo z institucionalne oskrbe na oskrbo na domu.

Obrazložitev:

Dogovorjeno je bilo, da se v priporočilo vključi besedilo o tem, da bi se zaradi dodatnega nižanja nadomestitvene stopnje lahko povečala stopnja revščine starejših od 65 let in povišali socialni izdatki.

SLOVAŠKA

V priporočila ni bilo vnesenih nobenih sprememb, s katerimi se Komisija ne bi strinjala.

FINSKA

PRIPOROČILO ZA POSAMEZNO DRŽAVO ŠT. 3

Predlog Komisije:

Bolje uporabi potencial celotne delovne sile na trgu dela, vključno z izboljšanjem stopnje zaposlenosti in zaposljivosti starejših delavcev, zmanjšanjem možnosti predčasnega umika s trga dela in prilagoditvijo zakonsko določene upokojitvene starosti spremembam pričakovane življenjske dobe. Izboljša obete mladih in dolgotrajno brezposelnih na trgu dela ter posebno pozornost nameni poklicnemu izobraževanju ter usmerjenim aktivacijskim ukrepom.

Dogovorjeno besedilo:

Bolje uporabi potencial celotne delovne sile na trgu dela, vključno z izboljšanjem stopnje zaposlenosti in zaposljivosti starejših delavcev, dvigom dejanske upokojitvene starosti, zmanjšanjem možnosti predčasnega umika s trga dela in prilagoditvijo zakonsko določene upokojitvene starosti ali pokojninskih prejemkov spremembam pričakovane življenjske dobe. Izboljša obete mladih in dolgotrajno brezposelnih na trgu dela ter posebno pozornost nameni poklicnemu izobraževanju ter usmerjenim aktivacijskim ukrepom.

Obrazložitev:

Besedilo priporočila je podobno besedilu za druge države članice. Ugotovljeno je bilo, da obstajajo različni načini za zvišanje dejanske upokojitvene starosti ter s tem obvladovanje izzivov za pokojninski sistem in vzdržnost javnih financ. Prvotno besedilo Komisije, ki se osredotoča le na povišanje (zakonske) upokojitvene starosti, je bilo preveč predpisujoče in preozko opredeljeno. Novo besedilo se sklicuje na besedilo, ki ga je pred tem sprejel Svet, nazadnje v poročilu o vzdržnosti za leto 2012 z dne 12. februarja 2013.

ŠVEDSKA

V priporočila ni bilo vnesenih nobenih sprememb.

ZDRUŽENO KRALJESTVO

V priporočila ni bilo vnesenih nobenih sprememb, s katerimi se Komisija ne bi strinjala.

EVROOBMOČJE

V priporočila ni bilo vnesenih nobenih sprememb, s katerimi se Komisija ne bi strinjala.

(1) Uredba Sveta (ES) št. 1466/97 o okrepitvi nadzora nad proračunskim stanjem ter o nadzoru in usklajevanju gospodarskih politik (UL L 209, 2.8.1997, str. 1).

(2) Besedilo, ki je bilo spremenjeno je označeno s poševno pisavo, izbrisano besedilo pa je prečrtano.